Az Oktatási és Szociális Bizottság 12 igen szavazattal, tartózkodás és ellenszavazat nélkül az alábbi határozatot hozta:

**10/2018. (II.14.) OSzB. sz. határozat**

Az Oktatási és Szociális Bizottság a „Javaslat a Szent Márton Esélyegyenlőségi Támogatási Program működtetéséről szóló önkormányzati rendelet megalkotására” című előterjesztést megtárgyalta, és a határozati javaslatot az alábbi módosítással javasolja a Közgyűlésnek elfogadásra.

* A határozat 2. pontjában szereplő Vas Megyei Pedagógiai Szakszolgálat által delegált 1 fő független pedagógus helyett, az Oktatási és Szociális Bizottság által javasolt személy legyen.
* A Bizottság a munkacsoportba Mesterházyné Gyimesi Ilonát, a Köznevelési Szakértők Országos Egyesületének megyei elnökét delegálja.

**Felelősök:** Rettegi Attila, az Oktatási és Szociális Bizottság elnöke

/a végrehajtásért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2018. február havi Közgyűlés